জাকির হোসেন রাজু
জাকির হোসেন রাজু (জন্ম: ১৫ জানুয়ারি, ১৯৬৪) একজন বাংলাদেশী চলচ্চিত্র পরিচালক। চলচ্চিত্র পরিচালনার পাশাপাশি তিনি চলচ্চিত্রের কাহিনী, চিত্রনাট্য ও সংলাপ রচনা করে থাকেন। তিনি প্রথম পরিচালক তোজাম্মেল হক বকুলের সহকারী হিসেবে চলচ্চিত্রে কাজ শুরু করেন। "জীবন সংসার" তার পরিচালিত প্রথম চলচ্চিত্র। তিনি মূলত নাট্য-রোমান্টিকধর্মী চলচ্চিত্র পরিচালনা করে থাকেন। ২০১২ সালে ভালোবাসলেই ঘর বাঁধা যায় না চলচ্চিত্রের জন্য দুইটি বিভাগে জাতীয় চলচ্চিত্র পুরস্কার অর্জন করেন।
জায়েদ খান (অভিনেতা)
২০১৭ সালে প্রযোজনায় নাম লেখান জায়েদ খান। তার প্রযোজিত প্রথম চলচ্চিত্র "অন্তর জ্বালা" (২০১৭)। অপরাধ-অ্যাকশনধর্মী চলচ্চিত্রটি পরিচালনা করেন মালেক আফসারী। এতে তার বিপরীতে রয়েছেন পরীমনি। একই বছর তিনি জিয়াউর রহমান জিয়া নির্দেশিত "লাইট ক্যামেরা অ্যাকশন" টেলিভিশন চলচ্চিত্রে অভিনয় করেন। এটি তার অভিনীত প্রথম টেলিভিশন চলচ্চিত্র। এতে তার বিপরীতে রয়েছেন নিপুণ।